כיום, כל יישובי עמק יזרעאל וקיבוץ מזרע ביניהם, עוברים גידול בצמיחה דמוגרפית מבורכת, חשוב לעשות את ההבדל ולהציע לכולנו איכות חיים ברמה המיטבית בכל תחומי החיים. בין האיכויות החשובות הן: איכות החינוך והתרבות.
•	להצטרף למהפכה הדיגיטלית המתמשכת כדי להיות רלוונטית ולשרת את ציבור המבוגרים, הנוער והילדים .
•	לשנות את דימוי הספרייה המסורתית של המאה שעברה-כמחסן מדפים עמוסי ספרים ולשמש מרכז רווחה תרבותי – חברתי.
•	לקדם, במכלול הפעילות האוריינית, את תרבות הקריאה, דווקא בעידן המסכים הדיגיטליים, כפעילות חווייתית, רגשית.
•	להנגיש לציבור את מירב שירותי המידע והידע מהאקדמיה והשירות הציבורי.
ומתוך חזון הספרייה בבית אריאלה-תל-אביב"...תציע לקהל הרחב מקום נעים, נוח וזמין. שניתן לצפות להאזין ולקרוא. לקיים פעילויות מגוונות בתחומי התרבות והשפה. לקרוא ולקבל מידע בפורמטים מסורתיים ובפורמטים חדשניים הקיימים בשוק. להציג תערוכות ותצוגות לקיים הרצאות , שעות סיפור ומפגשי ספרות"
הספריות היישוביות הקטנות בעמק יזרעאל עדין מתמודדות, רעיונית ותקציבית, ביישום תפיסת העולם שלנו כדי לקיים ספרייה מרווחת, נגישה וזמינה חברי קהילת קיבוץ מזרע קיבלו, כאמור החלטה לשפץ מבנה ייחודי להקמת ספרייה בהשקעה ניכרת וייעדה את מרבית התקציב לשיפוץ תשתיות בתוך המבנה ומחוצה לו.
אנחנו מבקשים את תרומתכם כדי לקיים פעילויות בתחומי ספרות ואמנות לשדרג את הריהוט המיושן ובעיקר לרכוש ציוד אלקטרוני חדשני ומעודכן.
•	ריהוט : מדפים לגיל הרך, מדפי תצוגה, פינת קריאה וסיפור.
•	ריהוט גן וחצר: גן מוזיקה, גן מדע , פינת סיפור והופעות.
•	פעילויות תרבות לאורך השנה: הצגות לילדים, פעילויות לנוער, הרצאות ומפגשי סופרים ומשוררים.
•	כיסוי הוצאות.
לכן אנו מבקשים להגיע במסלול הקיים לסכום בין 30.000 – 50.000 ₪ במסלול הגמיש. ככל שנגייס יותר נוכל להרבות בפעילויות תרבות לילדים, לנוער ומבוגרים על כל גווניו ויחודו.
•	לקהל הרחב: ספרי ילדים ונוער של ילדותכם ונעוריכם לעיתים גם נדירים שחיפשתם זה שנים.
•	לאספנים : ספרי קריאה בהוצאות נדירות מראשית המאה שעברה.
•	ספרי עיון לילדים ומבוגרים בנושאי ארץ-ישראל: היסטוריה וטבע עוד מלפני קום המדינה.
•	ספרים עם הקדשות מיוחדות של סופרים.
•	חומרים פדגוגיים וניירת משנות ה70 וה 80 .
•	שעת סיפור מיוחדת במוזיאון "מזרע הקטנה". סיור מודרך מלווה בסיפורי ילדי מזרע הראשונים.
•	ואחרון חביב: שעות יצירה בסטודיו של שרון במזרע.
ניתן יהיה לקבל פרטים באופן ישיר והפריט המבוקש ישלח באופן אישי או יתואם עם כל אחד מן התורמים.
אֲנָשִים וִילָדִים חָשוּבִים מִסְפָרִים אֲבָל אֲנָשִים וּבִמְיוּחָד יְלָדִים שֶקוֹרְאִים סְפָרִים אוֹ קוֹרְאִים אִיתָּם נַעֲשִים חָשוּבִים יוֹתֶר לְעַצְמָם וּלְכֹל הָעוֹלָם!
הספרייה בקיבוץ מזרע עוברת השנה (2018) למבנה ציבורי היסטורי (1936) של היישוב שנבנה בסגנון הבאוהאוס. בתחילה שימש המבנה גם כ"חדר קריאה". לאחר הוספות ושינויים שכנה בקומתו השנייה ספריית קריאה ועיון גדולה עד עצם היום הזה. ספריית הילדים שכנה במבנה נלווה והוקדשה בחלקה לבן-עמי תמיר בן הקיבוץ ,שנפל במלחמת יום כיפור 1973. כיום עוברת הקומה התחתונה שיפוץ בהשקעה קהילתית ניכרת כדי לקיים בה את הספרייה המשפחתית המאוחדת שתהייה נגישה וזמינה וכסניף רב יישובי במועצה "עמק יזרעאל" היא משרתת את תושבי המקום ואף את תושבי הסביבה כספרייה ציבורית לכל דבר.
כל הספרים, כתבי העת והחומרים האחרים מחפשים "בית חם" לפני הגיעם למגרסות המחזור. ניתן יהיה לקבל לפי בקשה רשימות לפי הנושאים ,ההוצאות לאור ושנות ההוצאה ופרטים על מצב הספרים באופן אישי. לאורך כל הפרויקט תקבלו עידכון ובתום התקופה ישלחו הספרים המבוקשים, אליכם אישית . וכמובן תהיו מוזמני הכבוד בפתיחת הספרייה המתחדשת בקיבוץ מזרע ותמיד תהיו אורחים רצויים בספרייה.